महिलाओं के आर्थिक सशक्तिकरण पर होगी चर्चा
महिलाओं के आर्थिक सशक्तिकरण पर होगी चर्चा
जशपुरनगर | अंतरराष्ट्रीय महिला दिवस 8 मार्च के मौके पर शहर के दरबारी टोली स्थित आम बगीचा में विशाल महिला सम्मेलन का आयोजन किया गया है। जिसके मुख्य अतिथि अनुसूचित जनजाति आयोग के राष्ट्रीय अध्यक्ष नंदकुमार साय होंगे। ममता कुजूर, मालती तिर्की एवं श्यामसुंदर पैंकरा ने बताया कि यह आयोजन महिला जागृति मंडल घोलेंग, मितानिन कार्यक्रम संगठन, जीवन झरना कांसाबेल, आदिवासी महिला महासंघ जशपुर, महिला संघ कुनकुरी, महिला संघ जरिया, पहाड़ी कोरवा मंच जशपुर, बिरहोर संगठन, जशपुर जन विकास संस्था घोलेंग आदि संस्थाओं के साझा बैनर तले किया जा रहा है। इस सम्मेलन में महिलाओं के आर्थिक सशक्तिकरण, छग महिला नीति, वन अधिकार अधिनियम, ग्रामीण समाज की अर्थ व्यवस्था को मजबूत करने सहित अन्य विषयों पर चर्चा की जाएगी।
hin_Deva hin_Deva hin_Deva